07/06/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
RP 2022/26777. Aprobación das bases do Programa FOIEV/2022.

RESOLUCIÓN POLA QUE SE DISPÓN AVOGAR A APROBACIÓN DAS BASES REGULADORAS, EN RÉXIME DE CONCORRENCIA COMPETITIVA, DO PROGRAMA DE ADQUISICIÓN E CESIÓN DE VEHÍCULOS ÁS ENTIDADES SEN ÁNIMO DE LUCRO DA PROVINCIA DA CORUÑA PARA A MELLORA DOS SERVIZOS E PROGRAMAS EN MATERIA DE SERVIZOS SOCIAIS E SOCIOSANITARIOS, ANO 2022 (FOIEV/2022) E APROBAR AS DITAS BASES Don XOSÉ REGUEIRA VARELA, Presidente en funcións da Deputación Provincial da Coruña, Por resolución núm.24474, de 16 de xullo de 2019, o Presidente delegou na Xunta de Goberno entre outras: “A aprobación das bases de subvencións, cuxa competencia corresponda inicialmente ao presidente”. Tendo en conta a data da convocatoria da próxima Xunta de Goberno e considerando a urxencia de aprobar as Bases reguladoras, en réxime de concorrencia competitiva, do Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e programas en materia de servizos sociais e sociosanitarios, ano 2022 (FOIEV/2022), Vistos os informes do Servizo de Acción Social, Cultural e Deportes, da Secretaría Xeral e do Servizo de Fiscalización, RESOLVO: Primeiro. Avogar a competencia que, con carácter xeral foi delegada por resolución 24474, de 16 de xullo de 2019, para a aprobación das Bases reguladoras, en réxime de concorrencia competitiva, do Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e programas en materia de servizos sociais e sociosanitarios, ano 2022 (FOIEV/2022). Segundo. Aprobar as Bases reguladoras, en réxime de concorrencia competitiva, do Programa de adquisición e cesión de vehículos ás entidades sen ánimo de lucro da provincia da Coruña para a mellora dos servizos e programas en materia de servizos sociais e sociosanitarios, ano 2022 (FOIEV/2022), co seguinte texto: BASES REGULADORAS, EN RÉXIME DE CONCORRENCIA COMPETITIVA, DO PROGRAMA DE ADQUISICIÓN E CESIÓN DE VEHÍCULOS ÁS ENTIDADES SEN ÁNIMO DE LUCRO DA PROVINCIA DA CORUÑA PARA A MELLORA DOS SERVIZOS E PROGRAMAS EN MATERIA DE SERVIZOS SOCIAIS E SOCIOSANITARIOS, ANO 2022 Datos do programa Exposición de motivos A Deputación da Coruña, no marco das súas competencias, destina importantes recursos á actividade de fomento, principalmente mediante a concesión de axudas orientadas á promoción de actividades e investimentos, e mantemento de centros e servizos considerados de interese público, coa finalidade de contribuír a que as entidades privadas da provincia acaden os obxectivos que lles son propios e de fomentar a participación da cidadanía nos distintos ámbitos de actuación e promover a igualdade de xénero.1.- BASES XERAIS DIRIXIDAS A ENTIDADES SEN ÁNIMO DE LUCRO Base 1.- Réxime xurídico xeral O marco normativo polo que se rexerán as subvencións concedidas pola Deputación da Coruña está constituído polas leis e disposicións que se citan a continuación e polas súas normas de desenvolvemento, polas normas que se citen, no seu caso, na base 1 específica, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito: · Lei 38/2003, do 17 de novembro, xeral de subvencións e o Real decreto 887/2006, do 21 de xullo, polo que se aproba o seu regulamento. · Lei 9/2007, do 13 de xuño, de subvencións de Galicia. · Lei 7/1985, do 2 de abril, reguladora das bases de réxime local. · Lei 5/1997, do 22 de xullo, de administración local de Galicia. · Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. · Lei 39/2015, do 1 de outubro, de procedemento administrativo común das administracións públicas. · Lei 40/2015, do 1 de outubro, de réxime xurídico do sector público. · Lei 3/1983, do 15 de xuño, de normalización lingüística. · Lei Orgánica 3/2018, do 5 de decembro, de Protección de datos persoais e garantía dos dereitos dixitais. · Lei 6/2020, de 11 de novembro, reguladora de determinados aspectos dos servizos electrónicos de confianza. · Lei orgánica 3/2007, do 22 de marzo, para a igualdade efectiva de mulleres e homes. · Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. · Lei galega 11/2007, para a prevención e tratamento integral da violencia de xénero. · Lei 2/2014, do 14 de abril, pola igualdade de trato e a non discriminación de lesbianas, gais, transexuais, bisexuais e intersexuais en Galicia. · Regulamento orgánico e Bases de execución do orzamento de 2022 da Deputación da Coruña. · Ordenanza xeral de subvencións e transferencias da Deputación da Coruña do 30 de xullo do 2021, BOP 150, do 10 de agosto de 2021, · Ordenanza xeral de administración electrónica da Deputación da Coruña do 6 de novembro do 2015, BOP 56 do 23 de marzo de 2016. · Ordenanza de uso da lingua galega na Deputación da Coruña do 15 de setembro de 2017, BOP núm.186 do 29 de setembro de 2017. Base 2.- Tramitación telemática e sinatura de documentación 2.1.- Tramitación telemática Polo que se refire ao tipo de tramitación, esta realizarase de maneira telemática (a través da plataforma Subtel). A tramitación telemática aplicarase a todas as fases do procedemento: solicitude, concesión, xustificación, desistencia e renuncia, incluíndo en cada unha delas as notificacións e as comunicacións, os requirimentos de información e emenda de deficiencias, así como os envíos de documentación que sexan necesarios para tramitar os expedientes. A entidade deberá dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando lle notifique a circunstancia pertinente á Deputación. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento.2.2.- Sinatura de documentación A documentación deberá vir asinada como se indica: · No caso das certificacións, pola secretaría co visto e prace da presidencia ou persoa na que delegue. · No caso das declaracións, compromisos e outra documentación, pola presidencia ou persoa que represente a entidade. A estes efectos, deberán dispoñer de certificado dixital: · Quen ocupe a presidencia da entidade ou quen teña delegadas as súas funcións. · Quen ocupe a secretaría da entidade. Base 3.- Obxecto, forma, prazo e documentación da solicitude 3.1.- Obxecto da solicitude Na solicitude deberá indicarse o obxecto da actividade/investimento/proxecto para a que se solicita subvención, de forma clara, concreta e precisa, cunha denominación diferenciada do título da convocatoria, que permita coñecer as actuacións que se van desenvolver, salvo as excepcións previstas nas bases específicas.3.2.- Forma As entidades interesadas en participar en cada convocatoria deberán presentar unha solicitude a través do apartado correspondente á convocatoria da plataforma telemática Subtel (na páxina web https://sede.dacoruna. gal/Subtel/) cubrindo os campos da solicitude e presentando toda a información que se solicita, téndose por non presentadas as rexistradas fóra da plataforma Subtel. No caso de que a documentación fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste do seu pedimento. Só poderá concederse unha subvención por entidade, salvo as excepcións previstas nas bases específicas. Non se admitirá máis dunha solicitude por entidade en cada convocatoria, salvo as excepcións previstas nas bases específicas. Considérase unha soa entidade, todas aquelas nas que as persoas socias, administradoras ou directivas sexan comúns nunha porcentaxe superior ao 50% en dúas ou máis entidades, nos termos establecidos na Lei xeral de subvencións e nas súas normas de desenvolvemento, así como as que puidesen encaixar no concepto de grupo nos termos dispostos no Código de Comercio. No caso de presentación de varias solicitudes nunha mesma convocatoria, só se terá en conta a última presentada, que deixará sen efecto e anulará todas as anteriores. Non axustarse aos termos desta convocatoria, así como a ocultación de datos, a súa alteración ou calquera outra manipulación da información será causa de desestimación da solicitude, sen prexuízo do disposto nos artigos 54 a 56 da Lei 9/2007, do 13 de xuño de subvencións de Galicia.3.3.- Prazo de presentación O prazo de presentación de solicitudes determinarase no anuncio do extracto de cada convocatoria que se publicará no BOP, por conduto da Base de Datos Nacional de Subvencións.3.4.- Documentación a presentar As entidades deberán acreditar o cumprimento dos requisitos indicados nas presentes bases referidos á data anterior á publicación da convocatoria e achegar a documentación correspondente, que se recolle no punto 3.- Anexo I-Documentación da solicitude Base 4.- Compromisos e obrigas Os/as beneficiarios/as da presente convocatoria deberán cumprir, os seguintes compromisos e obrigas: · Estar legalmente constituída antes de presentar a solicitude e dispor de estatutos debidamente inscritos no rexistro público correspondente e adaptados á lexislación vixente. · Cumprir con todos os requisitos indicados nestas bases e manter a mesma forma xurídica da entidade solicitante desde a data de publicación da convocatoria da axuda e ata a finalización do período subvencionado. · Tratándose de asociacións constituídas ao abeiro da Lei orgánica 1/2002, reguladora do dereito á asociación, deberán contar cun mínimo de 25 membros. · Declarar no momento de presentación da solicitude que non presenta máis dunha solicitude por entidade na mesma convocatoria. · Non estar incurso en ningunha das prohibicións previstas no artigo 10 da Lei 9/2007, do 13 de xuño, de Subvencións de Galicia. · Atoparse ao corrente nas súas obrigas coa Facenda Pública, Seguridade Social e Deputación da Coruña e autorizar á Deputación para obter as certificacións acreditativas de que se atopa ao corrente. · Comunicar de inmediato a través da Plataforma de tramitación telemática Subtel calquera modificación que puidese afectar a algún dos datos recollidos na solicitude inicial realizada, para a valoración do caso por parte da Unidade Xestora da axuda. · Empregar a subvención outorgada para o mesmo fin para o cal foi concedida, axustándose aos termos das bases xerais e específicas de cada convocatoria e de conformidade coa lexislación vixente. · Dar o seu consentimento ao tratamento de datos de carácter persoal e a súa publicación de acordo con a lexislación vixente en materia de protección de datos de carácter persoal. · Utilizaren, con carácter xeral, unha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero. · No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. (De acordo coa Lei orgánica 1/1996, de protección xurídica do menor, de modificación do Código civil e da Lei de axuizamento civil) · Faceren constar a colaboración da Deputación da Coruña en toda a información (impresa, informática ou audiovisual) que fixeren das actividades ou investimentos subvencionados, así como na súa páxina web. Na parte específica do programa concretaranse os medios para o cumprimento da obriga de dar publicidade á achega provincial. Esta obriga entenderase como mínimo desde a data de entrega do vehículo e durante toda a súa vida útil. · Non se subvencionarán solicitudes que exclúan a lingua galega. Os proxectos subvencionados deberán ter como lingua vehicular de desenvolvemento a lingua galega, así como tamén o será dos soportes divulgativos das actividades (web, redes sociais, cartelaría, folletos e equivalentes) e de calquera outro aspecto vinculado, sen que iso exclúa a posibilidade de utilizaren tamén outras linguas. · A entidade deberá conservar a documentación acreditativa do cumprimento das obrigas e compromisos adquiridos coa concesión da subvención durante toda a vida útil do vehículo, someténdose ás actuacións de comprobación e control, que poderá efectuar a Deputación da Coruña, así como outras comprobacións e control financeiro que poidan realizar os órganos de control competentes, tanto nacionais como comunitarios, internos ou externos, achegando canta información lle sexa requirida no exercicio das actuacións anteriores. Como resultado dos ditos procedementos poderáselles esixir responsabilidade administrativa, consonte co disposto na Lei 38/2003, xeral de subvencións, e, no seu caso, responsabilidade penal, de conformidade co Código penal. · Autorizar á Deputación a consultar os datos fiscais relacionados coa súa actividade empresarial. · Cumprir os requisitos e as obrigas sinaladas no artigo 5 e 6 da Ordenanza xeral de subvencións e transferencias. Estes requisitos e obrigas completaranse co previsto, no seu caso, nas bases específicas da convocatoria. A constatación do incumprimento dos requisitos necesarios ou das obrigas asumidas como consecuencia da concesión da subvención, así como a falsidade documental, poderá dar lugar á extinción do dereito ao seu goce ou á modificación da resolución de concesión, ao reintegro das cantidades percibidas e, no seu caso, á incoación do correspondente expediente sancionador conforme ao previsto na Lei 38/2003, do 17 de novembro, Xeral de Subvencións así como cantas responsabilidades de todo orde poidan derivarse. Base 5.- Procedemento de concesión e aprobación. O procedemento de concesión da subvención recollida nesta base tramitarase en réxime de concorrencia competitiva, de acordo co previsto no artigo 22.1 da Lei 38/2003, do 17 de novembro, Xeral de Subvencións. Aos efectos desta lei, terá a consideración de concorrencia competitiva o procedemento mediante o cal a concesión das subvencións se realiza mediante a comparación das solicitudes presentadas, a fin de establecer unha prelación entre as mesmas de acordo cos criterios de valoración fixados nestas bases reguladoras e na súa posterior convocatoria, e adxudicar, co límite fixado na convocatoria dentro do crédito dispoñible, aquelas que obteñan maior valoración en aplicación dos citados criterios. Logo de que o servizo correspondente, co carácter de órgano instrutor do procedemento de concesión, teña determinado as solicitudes recibidas e, se é o caso emendadas, que reúnen todos os requisitos regulados nestas bases, someteraas a un comité técnico de valoración, no caso de estar previsto na parte específica da convocatoria, designado polo órgano competente e composto por un mínimo de tres persoas expertas ou de recoñecido prestixio profesional sobre a materia, que deberá facer unha valoración e asignación de puntos a cada solicitude, aplicando os criterios establecidos en cada convocatoria específica segundo o previsto no apartado anterior. As funcións de secretaría dos comités técnicos serán realizadas por persoal funcionario do servizo correspondente, con voz, pero sen voto. En función dos puntos asignados, e dentro do límite máximo do crédito dispoñible, a xefatura do servizo instrutor realizará proposta motivada, na que expresará a relación de entidades solicitantes para as que se propón a concesión de subvención, e a axuda que se lles concede, así coma as solicitudes desestimadas, as desistidas e as non admitidas a trámite e, no seu caso, as entidades suplentes Salvo disposición expresa nas bases, no caso de producirse empate na puntuación mínima para obter a subvención, atenderase á data e hora de presentación das solicitudes empatadas, primando aquelas que se presentasen con anterioridade e atendendo ao crédito dispoñible. Exceptúase a obriga de facer a valoración e asignación de puntos de cada solicitude cando o crédito consignado sexa suficiente para atender a todas as solicitudes que reúnan os requisitos polo importe solicitado. A concesión realizarase segundo o regulado na parte específica da convocatoria, que poderá optar por unha das seguintes opcións en canto ao procedemento a seguir: · Concesión provisional/definitiva Logo da preceptiva fiscalización do órgano interventor, sobre a proposta realizada polo servizo instrutor, a Presidencia ditará resolución de concesión provisional, que deberá notificárselles ás persoas interesadas concedéndolles un prazo de dez días hábiles para presentaren, se é o caso, a desistencia da solicitude, reformulación, cambio de obxecto, ou as alegacións que estimen oportunas. No caso de non formular desistencia expresa, a subvención entenderase aceptada tacitamente. As alegacións que, de ser o caso, presenten as persoas interesadas, deberán ser estudadas polo órgano instrutor e, unha vez emitido o correspondente informe-proposta, remitiranse ao órgano interventor para a súa fiscalización. Con base nese informe-proposta, a Presidencia ditará a resolución definitiva de concesión. No caso de que non se presentaran alegacións no prazo establecido para o efecto, a resolución ata entón provisional terá o carácter de definitiva. · Concesión definitiva A Presidencia da Deputación ditará resolución de concesión definitiva, que deberá ser notificada aos/ás interesados/as mediante a publicación no Boletín Oficial da Provincia. As resolucións de concesión deberán conter a relación das entidades que resulten beneficiarias e a axuda que se lles concede, así coma as solicitudes desestimadas, as desistidas e as non admitidas a trámite e, no seu caso, as entidades suplentes. Base 6.- Prazo de resolución e notificación O prazo máximo para resolver será de 9 meses a contar desde o día de publicación da convocatoria no Boletín Oficial da Provincia, de acordo co artigo 23.4 da Lei 9/2007, de 13 de xuño, de subvencións de Galicia. Notificaráselle aos interesados segundo o previsto no artigo 40 da Lei 39/2015 e publicarase no BOP segundo o regulado no artigo 45.1. b) da Lei 39/2015 por ser un acto integrante dun procedemento de concorrencia competitiva. Base 7.- Desistencia da solicitude ou renuncia á subvención 7.1. Antes da concesión - desistencia da solicitude Unha vez presentada a solicitude e antes da concesión, as entidades solicitantes, poderán desistir da súa petición. A desistencia realizarase por escrito mediante a presentación do modelo correspondente que estará dispoñible na plataforma Subtel.7.2. Despois da concesión - renuncia á subvención Unha vez publicada a resolución definitiva de concesión da subvención polo órgano competente, as entidades beneficiarias poderán renunciar á subvención por circunstancias excepcionais debidamente xustificadas axustándose ao modelo que estará dispoñible na plataforma Subtel. Base 8.- Publicidade das subvencións concedidas A Deputación Provincial da Coruña publicará as subvencións concedidas na Base de Datos Nacional de Subvenciones. A Deputación entenderá cumprida a obriga de dispor dun Rexistro Público de Axudas, Subvencións e Convenios, ao que se refire a disposición adicional sexta da Lei de subvencións de Galicia, mediante a publicación na Base de datos nacional de subvencións da información prevista no artigo 20 da Lei 38/2003. Base 9.- Incumprimentos e sancións. O incumprimento dos prazos na presentación das solicitudes de axuda ou da emenda da documentación correspondente se procedese, suporá a exclusión do proceso de valoración para o outorgamento da subvención. O procedemento sancionador está regulado no Capítulo VI da Ordenanza xeral de subvencións e transferencias da Deputación da Coruña. Base 10.- Protección de datos persoais Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fun­damentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon ao seu dispor un modelo de solicitude ( https://www.dacoruna. gal/documentacion/impresos-oficiais ). 2.- PARTE ESPECÍFICA Base 11. Obxectivos e réxime xurídico específico 11.1.- Obxectivos O principal obxectivo do programa FOIEV/2021 é posibilitar ás entidades sen ánimo de lucro da provincia da Coruña a mellora dos servizos e programas en materia de servizos sociais e sociosanitarios a través da adquisición por parte da Deputación de diferentes vehículos e a súa posterior cesión ás devanditas entidades.11.2.- Réxime xurídico específico · Lei 13/2008, do 3 de decembro, de servizos sociais de Galicia. · Lei 3/2011, do 30 de xuño, de apoio á familia e á convivencia de Galicia. · Decreto 99/2012, do 16 de marzo, polo que se regulan os servizos sociais comunitarios e o seu financiamento, modificado polo Decreto 148/2014, do 6 de novembro. · Lei 10/2013, do 27 de novembro, de inclusión social de Galicia. · Lei 3/2011, do 30 de xuño, de apoio á familia e á convivencia de Galicia. · Lei 8/2008, do 10 de xullo, de saúde de Galicia. · Lei 10/2014, do 3 de decembro, de accesibilidade de Galicia. · Decreto 99/2014, do 24 de xullo, polo que se regula o Servizo Galego de Apoio á Mobilidade Persoal para persoas con discapacidade e/ou persoas en situación de dependencia. Base 12. Obxecto O obxecto da solicitude deberá de indicar o lote correspondente así como o programa ou centro para o que se prestará o servizo de transporte. Por exemplo: Lote 1, “Programa de reparto de alimentos e roupa para persoas en exclusión social” ou Lote 4, “Transporte adaptado para o Centro ocupacional”. De non ser así, poderá modificalas de oficio a Sección de Servizos Sociais. A denominación modificada será a que figure nas resolucións de concesión, e que determinará o uso ao que se adscriba o vehículo.12.1 Tipoloxía dos vehículos A entidade poderá solicitar só unha das seguintes tipoloxías de vehículos: Poden consultar as prescricións técnicas dos vehículos no seguinte enlace: https://www.dacoruna. gal/servizos-sociais/impresos-e-documentacion/ Se para a posta en funcionamento do vehículo é necesaria algunha adaptación tras a entrega do vehículo, a entidade comprométese a realizala pola súa conta. O vehículo solicitado deberá ser axeitado ao uso ou usos que indiquen no seu proxecto técnico. A unidade xestora determinará, no seu caso, a non adecuación entre a tipoloxía do vehículo solicitado e o uso indicado, podendo ser causa de desestimación da solicitude.12.2 Servizos, programas e actividades subvencionadas para os que se pode solicitar o vehículo O uso do vehículo será complementario aos servizos prestados nun centro ou programa propios da entidade que deberán ter un carácter estable e estar iniciados con anterioridade a 2022. Polo tanto as persoas usuarias pertencerán a un centro ou programa propios, que serán indicados na súa solicitude, ao que se vinculará o servizo de transporte. A cesión do vehículo poderá supoñer a implantación ou ampliación do servizo de transporte xa sexa de persoas ou mercancías, a substitución dun vehículo deteriorado, alugado ou dun servizo subcontratado. As entidades poderán presentar unha única solicitude para un só vehículo, atendendo aos seguintes usos: 1. Transporte de persoas: para transporte adaptado ou non adaptado.2. Transporte de mercancías: para reparto de alimentos, roupa ou doutras mercancías.12.3 Obxectos excluídos: – Ambulancias e ou outro tipo de transporte sanitario medicalizado. – Vehículos para o transporte de comida elaborada. – Servizo de transporte non complementario dos prestados nun centro ou programa propios da entidade. – Servizo de transporte a terceiros como actividade económica Base 13. Compatibilidades e exclusións A solicitude nesta convocatoria poderá ser compatible coa solicitude noutras convocatorias de subvencións da Deputación da Coruña se así o establecen expresamente as súas bases reguladoras. A participación neste programa é compatible con terse presentado no ano 2022 ás convocatorias da Sección de Servizos Sociais da Deputación da Coruña Entidades excluídas: - Entidades que foran sancionadas ou condenadas por resolución administrativa ou sentenza firme pola comisión de condutas discriminatorias nos termos dispostos na Lei orgánica 3/2007 do 22 de marzo, para a igualdade efectiva entre mulleres e homes, na Lei orgánica 1/2004, do 28 de decembro, de medidas de protección integral contra a violencia de xénero, así como no Decreto lexislativo 2/2015, do 12 de febreiro, polo que se aprobou o Texto refundido das disposicións legais da Comunidade Autónoma de Galicia en materia de igualdade. - Entidades que utilicen na súa actividade unha linguaxe sexista ou empreguen a imaxe da muller como reclamo ou con connotacións de tipo sexual ou denigrante segundo o disposto no Decreto lexislativo 2/2015, do 12 de febreiro. - Confederacións e federacións de entidades. - Entidades que presten o servizo de transporte aos seus usuarios e recibiran un vehículo en cesión ou calquera outra axuda da Deputación para a súa adquisición con posterioridade ao 1 de xaneiro de 2015 ou, no caso de entidades que presten este servizo en áreas rurais segundo a Caracterización de áreas sociais para a planificación das dotacións de servizos sociais comunitarios ( ANEXO I do Decreto 99/2012, do 16 de marzo polo que se regulan os servizos sociais comunitarios e o seu financiamento) con posterioridade ao 1 de xaneiro de 2017. Para estes efectos terase en conta o exposto no artigo 3.2 destas bases relativo ao da consideración dunha soa entidade. Base 14. Entidades solicitantes Poderán solicitar subvención nesta convocatoria as entidades sen ánimo de lucro con sede social na provincia da Coruña ou que desenvolvan actividades na mesma que cumpran os requisitos da convocatoria e os establecidos na Ordenanza xeral de subvencións e transferencias no momento de presentaren a solicitude. As entidades solicitantes deberán prestar servizos a persoas con algún tipo de diversidade funcional, con trastornos aditivos, maiores ou persoas en situación ou risco de exclusión social.14.1. Rexistro. A entidade deberá cumprir cos seguintes requisitos de rexistro: · Estar rexistradas, como entidade de iniciativa social sen ánimo de lucro no Rexistro único de entidades prestadoras de servizos sociais da Xunta de Galicia (Decreto 254/11, do 23 de decembro, DOG do 20 de xaneiro de 2012). · No caso dos centros especiais de emprego sen ánimo de lucro deberán acreditar que están rexistrados no Rexistro de Centros Especiais de Emprego da Xunta de Galicia. · No caso das cooperativas sen ánimo de lucro deberán estar rexistradas no Rexistro de Cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro.14.2. Teren aprobadas as liquidacións ou contas do último exercicio vencido legalmente esixibles.14.3 Os centros, programas e servizos que deban someterse á autorización administrativa previa da consellería competente en materia de servizos sociais (segundo o disposto na disposición transitoria primeira do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia), deberán contar coa correspondente autorización. Base 15. Compromisos e obrigas 15.1. Faceren constar a colaboración da Deputación, indicando na rotulación do vehículo o texto “cedido pola Deputación da Coruña” durante toda a vida útil do vehículo. A entidade deberá incluír a marca da Deputación integrada polo símbolo e logotipo que o acompaña en lugar que destaque adecuadamente en calquera comunicación ou publicación das accións desenvolvidas nas que se usa o vehículo ou calquera información ou materiais de promoción (coma folletos, carteis ou presentacións en formato electrónico) e na páxina web/redes sociais da entidade.15.2.- Incorporar, con carácter xeral, a transversalidade de xénero a través do emprego dunha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero.15.3.- Recibir o vehículo, formalizar o seguro correspondente, asumir os gastos de matriculación, tributos, asumir as reparacións e o mantemento, e someterse ao control que faga a Deputación do uso do vehículo e ás causas de terminación da cesión e de reversión á Deputación.15.4.- Manter a adscrición do vehículo ao uso para o que foi concedido durante a vida útil do vehículo (que non poderá ser inferior a cinco anos dende a súa entrega), figurando en todo momento o logotipo da Deputación. Comunicar e xustificar a baixa do vehículo cando non transcorreran os cinco anos dende a súa entrega 15.5.- Realizar as adaptacións necesarias para a posta en funcionamento do vehículo e poder dedicarse aos usos indicados na solicitude. A comprobación do incumprimento dos puntos anteriores no desenvolvemento das actividades subvencionadas suporá a perda automática da subvención e a obriga de reintegro desta. Base 16. Valoración das solicitudes e concesión Para a revisión das solicitudes, o baremo e puntuación destas, crearase unha comisión técnica, que estará composta por tres persoas expertas e de recoñecida traxectoria que non teñan relación con ningún dos/as solicitantes nin relación directa cos proxectos que se poidan presentar. Esta comisión poderá propoñer a exclusión de solicitudes por inadecuación argumentada destas ou falta de calidade mínima dos proxectos para os que se solicita o vehículo. A selección das entidades beneficiarias e a orde das entidades suplentes determinarase despois da valoración das solicitudes achegadas, de acordo cos baremos establecidos de acordo co seguinte: 16.1.- Valoración das solicitudes: as solicitudes serán valoradas de acordo co seguinte: Para a valoración das solicitudes terase en conta o seguinte: · Datos de valoración: a valoración da solicitude conforme á anterior ponderación farase de acordo co exposto pola entidade no proxecto técnico achegado e coa información especificada na solicitude no apartado de “Outros datos” onde deberán consignar toda a información requirida na plataforma Subtel. No caso de que non se acheguen estes datos, aplicaranse de oficio as correccións valorativas necesarias para evitar a asignación de puntos non xustificados axeitadamente na propia solicitude da entidade. Co obxecto de favorecer o procedemento de concorrencia competitiva non se lle requirirá a ningunha entidade a ampliación ou modificación dos datos de valoración, salvo que estes sexan necesarios para comprobar que o proxecto se adapta aos requisitos da convocatoria ou para retirar da solicitude as partes do proxecto que non se adapten a ela. · Declaración de utilidade pública: a entidade deberá indicar o diario oficial onde se publicou esta declaración, o número de boletín e a data de publicación. De acordo co punto anterior, se cos datos sinalados non se puidera comprobar o dito recoñecemento no diario oficial, procederase a aplicar de oficio as correccións valorativas necesarias para evitar a asignación de puntos non xustificados axeitadamente · Criterios de valoración dos premios: A) Contido do programa premiado: Valoraranse os premios obtidos pola traxectoria da entidade no desenvolvemento de programas en materia de servizos sociais, socio sanitarios e igualdade de oportunidades entre mulleres e homes e loita contra a violencia de xénero Non se valorarán os premios de carácter persoal obtidos por membros da xunta directiva aínda que sexa en representación da entidade B) Carácter da entidade: Valoraranse aqueles premios outorgados por entidades públicas ou privadas de recoñecido prestixio. Non se valoraran os premios promovidos por entidades privadas de carácter empresarial C) Forma de obtención: Valoraranse aqueles premios outorgados por xurados constituídos por persoas expertas ou declaracións oficiais institucionais. Non se valoran os premios outorgados por votacións populares (redes sociais e outras). En caso de dúbida, a valoración queda ao criterio da comisión técnica. · Cómputo de anos: para computar os anos nos criterios de valoración terase en conta a data de fin de prazo de presentación das solicitudes como data de final do período. Este item non se valorará cando non se indique a data dende a que se ven prestando o servizo/programa · Procedencia das persoas usuarias do programa/centro e concellos no que se usará o vehículo: Para valorar estes apartados deberase especificar cada un dos concellos de procedencia ou uso do vehículo. Non se valorará outro tipo de referencias (comarca, provincia, etc.) · Achegas económicas das persoas usuarias: é finalidade desta Deputación garantir que todas as persoas poidan acceder aos Servizos Sociais aínda que non dispoñan dos medios económicos axeitados ou suficientes para o aboamento dos custos e sen prexuízo da calidade e priorización dos servizos. Polo tanto e tendo en conta o recollido no art.56 da Lei 13/2008 dos servizos sociais de Galicia, sobre a achega económica das persoas usuarias ao financiamento dos servizos sociais, a Deputación da Coruña valorará nesta convocatoria, a achega económica das persoas usuarias ao financiamento dos custos dos servizos. A valoración farase de acordo ás seguintes consideracións: 1. Non se considerará copago a achega da cota de socios/as á entidade prestadora do servizo.2. Considerase copago a achega económica das persoas usuarias ao financiamento dos custos dos servizos subvencionados.3. As entidades deberán recoller no proxecto técnico o custo do servizo, así coma os baremos de proporcionalidade que se establezan.16.2.- Selección de entidades beneficiarias: Desenvolverase de acordo cos artigos 12 e 13 da Ordenanza xeral de subvencións e transferencias, non sendo oportunas as reformulacións nin cambios de obxecto no prazo de alegacións. A concesión dos vehículos realizarase ata esgotar o orzamento seguindo a orde de prelación das solicitudes que resulte da súa valoración e tendo en conta o valor estimado dos vehículos solicitados. No caso de empate darase prioridade á entidade con maior número de puntos obtidos na valoración do Proxecto técnico e se tamén estiveran empatadas a puntos atenderase ao criterio xeral exposto na base 5 das xerais. Base 17. Procedemento de concesión e entrega dos vehículos Fase primeira. Valoración das solicitudes e selección de entidades beneficiarias Para a aprobación da concesión dos vehículos do programa procederase previamente a unha concesión provisional e, logo do prazo de alegacións, a aprobación definitiva. Neste programa non se admitirán cambios de obxecto ou reformulacións no período de alegacións. Na resolución de selección de entidades poderán incluírse suplentes que se terán en conta no caso de renuncias. Fase segunda: Adquisición e entrega dos vehículos Logo de aprobarse a relación definitiva de entidades beneficiarias darase traslado ao Servizo de Patrimonio e Contratación para os efectos de tramitar as adquisicións e entrega dos vehículos. Para o que as entidades beneficiarias deberán achegar a documentación referida no ANEXO 2 cando se lles requira. Base 18. Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. Disposición adicional primeira A presentación dunha solicitude de subvención supón a aceptación das correspondentes bases reguladoras. Disposición adicional segunda En ningún caso a presente convocatoria xerará dereito a favor das entidades solicitantes mentres non se dean as condicións orzamentarias, procedementais e xurídicas de aplicación.3. ANEXOS DOCUMENTACIÓN ANEXO I. Documentación da solicitude. Documentación xeral · Declaración de estar legalmente constituída antes de presentar a solicitude, de dispor de estatutos debidamente inscritos no rexistro público correspondente e adaptados á lexislación vixente. · Certificación do acordo de solicitude e do nomeamento da persoa representante para a relación coa Deputación · Acreditación da delegación da Presidencia ou persoa en quen delegue na que se especifique o alcance desta delegación. · No caso de que algunha das actividades que execute a entidade solicitante implique o contacto habitual con menores de idade, certificación de que comprobou que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como trata de seres humanos. Igualmente, para o persoal que se incorpore con posterioridade a estas actividades, compromiso de facer a comprobación a que se refire este apartado. · No caso de que a realización das actividades non implique o contacto habitual con menores de idade, deberán achegar unha certificación da entidade neste senso. · No caso de asociacións, certificación do número de socios/as da entidade. · Autorización á Deputación para obter as certificacións das administracións tributarias correspondentes e da Tesourería da Seguridade Social nas que se acredite que a entidade está ao corrente nas súas obrigas tributarias e coa Seguridade Social en calquera momento da tramitación. · Declaración de que non presenta máis dunha solicitude por entidade na mesma convocatoria. · Declaración de non estar incursa en ningunha das prohibicións previstas no artigo 10 da Lei 9/2007, do 13 de xuño, de Subvencións de Galicia. · Declaración do emprego da lingua galega na presentación, desenvolvemento e difusión social do proxecto. Documentación específica: Ademais da documentación de carácter xeral indicada, as entidades solicitantes neste programa terán que achegar a seguinte: · Certificación da relación das persoas que desempeñan os cargos dos órganos da entidade · Proxecto descritivo xeral da actividade que se vai realizar e que se ha cubrir segundo o modelo fornecido pola Deputación. Deberán achegarse todos os datos para os efectos de valoración da solicitude. Non se valorarán aqueles apartados que non sexan cubertos. · Declaración de teren aprobadas as liquidacións ou contas do último exercicio vencido legalmente esixibles. · Declaracións do cumprimentos dos requisitos da convocatoria e compromiso de atender as obrigas derivadas da concesión da subvención. Poderase requirir calquera outra documentación complementaria para a tramitación ou valoración da solicitude de acordo con estas bases. ANEXO II. Documentación 2ª FASE • CIF da entidade • DNI do persoa apoderada ou presidente/a • Nomeamento do/a presidente/a • Logotipo da entidade • Número de teléfono, correo electrónico e persoa de contacto da Entidade Contra a presente resolución, que pon fin á vía administrativa, pódese interpor, alternativamente, recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se poda exercitar calquera outro recurso que se estime pertinente A Coruña, 3 de xuño de 2022 O presidente en funcións, A secretaria, Xosé Regueira Varela Amparo Taboada Gil